സംസ്ഥാന പോലീസ് മേധാവിയില്നിന്ന് ബാഡ്ജ് ഓഫ് ഓണര് പുരസ്കാരം ഏറ്റുവാങ്ങി മുക്കം: മുക്കം നഗരസഭയിലെ മുത്തേരിയില് വയോധികയെ പീഡിപ്പിച്ച് പണവും ആഭരണങ്ങളും കവര്ന്ന കേസിലെ പ്രതിയെ പിടികൂടിയ അന്വേഷണ സംഘത്തിനു ലഭിച്ച സംസ്ഥാന പോലീസ് മേധാവിയില്നിന്ന് ബാഡ്ജ് ഓഫ് ഓണര് പുരസ്കാരം ഏറ്റുവാങ്ങി.തിരുവനന്തപുരം ചന്ദ്രശേഖരന് നായര് സ്റ്റേഡിയത്തില് നടന്ന ചടങ്ങില് സംസ്ഥാന പോലീസ് മേധാവി അനില് കാന്ത് ഐപിഎസില് നിന്നും അന്നത്തെ അന്വേഷണ സംഘത്തിന്റെ ഭാഗമായിരുന്ന മുക്കം പോലീസ് സ്റ്റേഷനിലെ ഉദ്യോഗസ്ഥരാണ് ബാഡ്ജ് ഓഫ് ഓണര് പുരസ്കാരം ഏറ്റുവാങ്ങിയത്. കേസന്വേഷണ സമയത്ത് മുക്കം പോലീസ് ഇന്സ്പെക്ടറായിരുന്ന ബി.കെ.സിജു, സബ് ഇന്സ്പെക്ടറായ സി.സി.സജു, അസി.സബ് ഇന്സ്പെക്ടര് സലീം മുട്ടാത്ത്, സിവില് പോലീസ് ഓഫീസറായ ഷഫീഖ് നിലീയാനിക്കല്, സൈബര് സെല് എസ്ഐ സത്യന് കാരയാട്, താമരശേരി സ്റ്റേഷനിലെ എസ്ഐ രാജീവ് ബാബു, സുരേഷന്, വി.കെ.ഷിബില് ജോസഫ് എന്നിവരാണ് ബഹുമതി ഏറ്റുവാങ്ങിയത്. പ്രതിയെക്കുറിച്ചു യാതൊരു സൂചനയും ലഭിക്കാതെ അന്വേഷണം അവസാനിച്ചുപോകുമായിരുന്ന കേസിലാണ് കൃത്യം നടന്നു രണ്ടാഴ്ചയ്ക്കകം പഴുതടച്ച അന്വേഷണത്തിലൂടെ അന്വേഷണ സംഘം പ്രതിയെ പിടികൂടിയത്. ഇതാണ് സംസ്ഥാന പോലീസിന്റെ പരമോന്നത ബഹുമതിക്കു അന്വേഷണ സംഘത്തെ അര്ഹരാക്കിയത്.അക്കാലത്ത് മുക്കം പോലീസ് സേനയുടെ അന്വേഷണമികവിന് പരക്കെ അംഗീകാരം ലഭിച്ചിരുന്നു. അതിന്റെ പൂര്ണതയിലേക്കാണ് പോലീസ് മേധാവിയില് നിന്ന് ബാഡ്ജ് ഓഫ് ഓണര് ബഹുമതി നേടിയതോടെ അന്വേഷണ സംഘം ചെന്നെത്തുന്നത്.